Държавен вестник, бр. 3, 2017 г., стр. 139

БРОЙ  3	
Д Ъ Р Ж А В Е Н  В Е С Т Н И К 	
СТР.  139  
УКАЗАНИЯ
Справката се попълва от всички юридически лица (вкл. компании, осъществяващи финансов лизинг), които имат плащания за данъци 
и такси. Съгласно Регламент на ЕК 691/2011 относно Европейските икономически сметки за околната среда данъците и таксите с код на 
реда от 8461 до 8485 се отнасят за околната среда. Съгласно Регламент на ЕК 549/2013 относно Европейската система от национални и 
регионални сметки в Европейския съюз код на реда от 8491 до 8493 се отнасят за други данъци и такси. Данъците и таксите са изброени в 
справката, както и в настоящите указания. Попълват се съответните суми начислени и платени през отчетната година, независимо за коя 
година се отнасят,  в ЛЕВОВЕ. Не се включват ДДС и начислените лихви.
 Данъци и такси, свързани с притежаването и използването на превозни средства
Такса при регистрация на превозните средства - плащания за издаване и подмяна на документи за право на движение на пътни 
превозни средства, вкл. и  за табели с регистрационен номер. Заплащат  се еднократно при регистрацията на превозните средства. 
Данък върху превозните средства – годишен данък съгласно Закона за местните данъци и такси. Освен за пътни превозни средства, 
данък се плаща за корабите, вписани в регистрите на българските пристанища, както и за въздухоплавателните средства, вписани  в 
държавния регистър на Република България.
Такси за замърсяване на околната среда
Определянето на видовете такси и размера им следва спецификата на законите за околната среда, която обуславя голямото им 
разнообразие.
Закон за водите - плащат се такси за замърсяване, съгласно Тарифата за водовземане, за ползване на воден обект и за замърсяване. Не 
се включват сумите за услуги по отвеждане и пречистване на отпадъчни води (ВиК, пречиствателни станции).
Закон за управление на отпадъците – плаща се или продуктова такса в ПУДООС или лицензионно възнаграждение за организации 
по оползотворяване на отпадъци. Таксата се плаща от лица, пускащи на пазара продукти, след употребата на които се образуват масово 
разпространени отпадъци. Не се включват отчисленията (по чл. 71а от ЗУО) при извършване на дейност по обезвреждане на отпадъци 
чрез депониране.
Такса за битови отпадъци се заплаща годишно към общините, съгласно Закона за местните данъци и такси. 
Такси за ползване на ресурси 
Закон за защитените територии - плащания за разрешителни за ползване на дървесина, разрешителни за събиране с търговски цели 
на  гъби и диворастящи плодове.
За водни ресурси - включва такси за 1) водовземане, 2) за ползване на воден обект за изземване на наносни отложения от повърхностни 
води, съгласно Тарифата за таксите. Не се включват платените суми за услуги по доставка на вода (ВиК, Напоителни системи и други). 
Такси за добив на кариерни материали – заплащат се от физически или юридически лица, които добиват кариерни материали. Таксите 
се определят на база брутния добив отделно за всеки вид материал.
За горите – сумите, които горските Държавни предприятия превеждат в бюджета на МЗХ, съгласно Предходните и заключителните 
разпоредби на Закона за горите, както и от средствата, които се внасят по силата на чл. 179, ал.1. от Закона за лова и опазването на дивеча. 
Закон за лечебните растения – сумите, които се събират съгласно чл. 24 и чл. 25 от Закона за лечебните растения. Таксите се определят 
съгласно Тарифата за таксите, които се заплащат за ползване на лечебни растения от земи, гори, води и водни обекти – държавна 
собственост.
Лечебни растения по Закона за горите и Закона за защитените територии – сумите, които се заплащат за лечебни растения, извън 
списъка на лечебните растения по Закона за лечебните растения, с право на добив от горските територии, предоставени за управление 
на държавните предприятия или общинска собственост, както и от защитените територии. 
Други данъци и такси
Други данъци върху производството се състоят от всички данъци, с които предприятията се облагат в резултат на участието им в 
производствената дейност, независимо от количеството или стойността на произвежданите или продаваните стоки и услуги. Другите 
данъци върху производството могат да бъдат дължими върху земята, дълготрайните активи или работната сила, наета в производствения 
процес, или върху някои дейности или операции.
С данък върху разходите се облагат следните документално обосновани разходи (съгл. чл. 204 от ЗКПО) :
- представителните разходи, свързани с дейността; допълнителни разходи на народните представители (съгл.чл.217а от ЗКПО);
- социалните разходи, предоставени в натура на работници и служители и лица, наети по договор за управление и контрол (наети лица); 
социалните разходи, предоставени в натура включват и разходите за вноски (премии) за допълнително доброволно осигуряване, за 
доброволно здравно осигуряване и за застраховки „Живот“; разходите за ваучери за храна.
С данък върху недвижимите имоти се облагат разположените на територията на страната сгради и поземлени имоти в строителните 
граници на населените места и селищните образувания, както и поземлените имоти извън тях (съгл. чл.10 от Закон за местни данъци и 
такси).